**Beretning for Dehnshytten for 2022 og starten af 2023**

Starten på året blev ret så voldsom, med flere gange stormvejr med helt eller delvis væltede træer til følge. Men heldigvis ikke med nogen alvorlige skader på bygningerne til følge, bortset fra tagpladerne over materielgården og vaskepladsen, som i forvejen var i halvdårlig stand. Taget over materielgården er skiftet ud med ståltrapezplader, og det andet er (midlertidigt) repareret.

De væltede træer er nu skåret til brænde i brændeovnsstørrelse og venter nu på at blive samlet sammen og flækket og sat ind i Brændeskuret.

**Udlejning** Da coronarestriktionerne forsvandt, kom der igen gang i udlejningen, så ved årets udgang havde der været 57 forskellige lejemål med mange vidt forskellige lejere.

**Multtoilet** I 2021 besluttede vi, at der skulle bygges et multtoilet på lejrpladsen, til brug for de brugere der benytter shelteren i vintermånederne. Tegninger og ansøgning blev sendt til kommunen, og 13 måneder senere fik vi byggetilladelse. Byggeriet foregik dels på Lejrpladsen og dels på mit Værksted i Stensved. Indvielsen af toilettet foregik d. 4. november med en meget fin og morsom festtale af 1.viceborgmester Else-Marie Langballe Sørensen og deltagelse af kommunalbestyrelsesmedlem Peter Ole Sørensen. Til stede derudover var hyttelauget og lidt andre gæster. Efter indvielsen var der hygge i Dehnshytten med øl og pølser m.m. Byggeprojektet løb op i små 8.000 kr. Et færdigt multtoilet fra fabrik koster ca. kr. 35.000 + sokkel + levering.

**Nye skilte** Midt på året blev det besluttet, at skiltningen ved Dehnshytten skulle fornyes og HC Gravesen, som har erfaring med den slags fra sit arbejde i Skov og Naturstyrelsen, blev kontaktet, og efter mange mails den ene og den anden vej, nåede vi frem til den endelige tekst, og skiltene blev bestilt. De flotte nye (og meget tunge) skilte nåede frem til vores vedligeholdelsesdag i september, hvor et arbejdshold fik til opgave at sætte skiltene op.

**Vedligeholdelsesdag.** I september havde vi en meget vellykket vedligeholdelsesdag, hvor vi havde inviteret hjælpere fra grupperne, og der var rigtig mange, som tog godt i mod invitationen og mødte frem - ***TAK FOR DET.***

De fremmødte blev inddelt i hold, som fik forskellige opgaver som f.eks.

Rengøring indendørs Oprensning af bækken Opsætning af nye skilte Lave brændeskur på lejrpladsen Servicere arbejdsholdene med kaffe og frokost

Vi fik lavet rigtig mange nødvendige ting den dag, og vi håber på gentagelse af succesen **d. 26. marts 2023**

**Nye vinduer** I uge 10, 2023 blev der sat nye vinduer i sydsiden af Huset Det er Fa. PRIBO fra Stensved, som har leveret og isat vinduerne, og det er et meget flot arbejde de har lavet. Der mangler kun, at rullegardinerne skal sættes op igen. Det skal vi selv gøre, men der er lige nogle silikonefuger, som skal hærde lidt mere

**Hyttelauget** FormandNiels Hovgaard Næstformand Pia Lohse

Hyttelauget består i dag af 10 personer, hvoraf de 8 er aktive på forskellige niveauer. 4 er så unge, at de stadig er på arbejdsmarkedet og de 4 øvrige forlod arbejdsmarkedet for en hel del år siden - gennemsnitsalderen er her 84 år. Hvad den sidste gruppe, som bl.a. formanden er en del af, angår, så er det jo helt sikkert, at den gruppe ikke holder i en hel masse år endnu, og det er ikke lykkedes for os at finde nogen afløsere, så Divisionsledelsen bør nok tage under overvejelse om, hvordan fremtiden (det er ikke i morgen og forhåbentlig heller ikke i næste måned eller år, men det kommer) skal se ud med hensyn til tilsyn og vedligeholdelse af mange forskellige ting både ude og inde.

Niels Hovgaard Pia Lohse Formand Næstformand